Zapisnik s 5. sastanka tima za kvalitetu

održanog 6.7. u 10:00h

Prisutni : Ana Kanjer, Zorka Bebić Tokić, Tatjana Zorić, Marijana Matek Kozulić, Jasmina Matešić, Marija Šimunić, Julije Žigo

Odsutni : Marina Bais, Emir Agić, Sendi Bašić, Olivija Babec, Anita Nikić

Dnevni red:

1. Usvajanje zapisnika s prošlog sastanka tima za kvalitetu
2. SWOT analiza
3. Prioritetna područja
4. razno

Ad.1.) Zapisnik s prošlog sastanka tima za kvalitetu je poslan na e mail adrese članova zajedno s pozivom na novi sastanak. Svi se prisutni slažu s napisanim te se zapisnik usvaja jednoglasno.

Ad.2.) Izrada SWOT analize zahtijevala je prethodno upoznavanje s akronimom SWOT i njegovim značenjem, a iz čega se može puno zaključiti i o podacima koji se na taj način dobiju. U izradi SWOT analize korišteni su analizirani odgovori iz upitnika koji su poslani učiteljima, učenicima i roditeljima. Upitnici koji su bili korišteni su izrađeni od strane NCVOO.

SWOT analiza

|  |  |
| --- | --- |
| **Snage ili prednosti**   * dobri međuljudski odnosi * dobra opremljenost škole * osjećaj sigurnosti u školi * visoka motiviranost djelatnika * dobra opremljenost kuhinje (KUHINJA MENTOR) | **Slabosti ili nedostaci**   * nedovoljna uključenost učenika i roditelja u rad škole * nedostatak projektnih dana i rada u skupinama * nedostatna obučenost za rad s djecom s TUR * nedovoljno ponavljanje gradiva koje nije dobro naučeno * nema samovrednovanja |
| **Mogućnosti**   * položaj škole * redovito stručno usavršavanje * bolja prezentacija INA * uključivanje što većeg broja djece u školsku prehranu * organizacija raznih događanja | **Prijetnje**   * učenici se nerado povjeravaju učiteljima * manji uspjeh kod pismenih provjera * niska motivacija učenika * visoka očekivanja roditelja * učenici ne vole ići u školu * nema dovoljno INA * manjak slobodnih prostorija za izvođenje INA * nedostatak osobnog radnog prostora |

Ad.3.) Prioritetna područja

Iz svega proizlazi da bi se u slijedećoj školskoj godini ( a i onima iza nje) trebali pozabaviti sa ovim temama koja se nameću kao prioritet :

* uključivanje učenika i roditelja u rad škole
* rad na stjecanju povjerenja kod učenika
* poticanje uspješnijeg planiranja korelacija, međupredmetnih tema i projektnih dana kod što većeg broja učitelja
* bolja prezentacija INA
* više obuke za rad s djecom s TUR
* razvoj osjećaja uspjeha i motivacije kod učenika
* visoka očekivanja roditelja
* uključivanje što većeg broja učenika u školsku prehranu
* izrada preglednog plana događaja radi planiranja

Ad.4.) Razno

Od iduće školske godine tim za kvalitetu će promijeniti nekoliko svojih članova. Planira se izmjena barem 5 članova da se novim osobama da uvid u proces samovrednovanja i uključi ih se u rad škole na drugi način. Nove osobe biti će predložene na UV 7.7.

Sastanak je završio u 11:15h

zapisnik vodio

Julije Žigo